यह आज के दौर की हकीकत है कि दुनिया में कोई भी ऐसी महान टीम नहीं है जो 1970 के शुरुआती वर्षों के ब्राजील, 1990 के दशक के अंतिम वर्षों के फ्रांस या पांच-छह साल पहले तक के स्पेन की तरह अंतरराष्ट्रीय फुटबॉल में दबदबा रखती हो। इससे अलावा अब अंतरराष्ट्रीय मुकाबले खेल जगत के करिश्माई मैनेजरों को भी आकर्षित नहीं कर पाते हैं। पेप गॉर्डिओला, जोस मॉरिन्हो, जुर्गेन क्लॉप, एंतोनियो कोंते, मॉरिजियो सैरी और थॉमस तुशेल जैसे तमाम फुटबॉल मैनेजर यूरोप के नामचीन क्लबों से जुड़े हुए हैं।